Bucuria de a cânta, energia și talentul polivalent (Patricia Kopatchinskaya a evoluat nu doar la vioară, ci și ca soprană și dirijoare) au atras însă un nou și numeros public – nu numai pentru Enescu, ci și pentru Ligeti și György Kurtág, ale căror rădăcini transilvănene au devenit vizibile prin lucrările alese, sau pentru Anton Webern (cele patru piese pentru vioară și pian ale compozitorului austriac având o concizie și varietate timbrală foarte potrivite cu nerăbdarea ascultătorilor internauți din vremurile noastre).